Document ID: /roh_data/filtered/fineweb-2-filterrobots_roh.jsonl.gz/26102

Avant sis onns è vegnida elegida la sora Domenica sco successura da la priura Pia. Ella è vegnida elegida quella giada da la cuminanza da mungias benedictinas per ina perioda da sis onns, fin ch’ella cumplenescha ses 75avel anniversari.
La priura Domenica ha la fin da quest mais natalizi e ses temp d’uffizi va a fin.
La tscherna d’ina nova priura e fixada sin ils dus d’october sut la batgetta dal avat Christian da la claustra benedictina d’Engelberg.
Betg gronda schelta
La cuminanza da mungias en la claustra da San Jon consista mo pli da 9 mungias. Ellas sezzas elegian en in scrutini ina d’ellas sco nova priura. La nova priura na stuess betg esser memia veglia, di priura Domenica, segir ina giada sut 70 onns. Quai restrenscha anc pli fitg la tscherna. Tenor la priura Domenica vegnan be quatter mungias en dumonda.
Nus faschain uraziun e lura vegn bain ora la dretga. Uschiglio essan nus sezzas la culpa.